### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

Åstedsforretning med henblik på ekspropriation af areal til tunnel og stianlæg ved [adresse] i Skødstrup.

### Resumé

I lokalplan nr. 98 er et delområde, som er planlagt til offentlige formål som bypark og lignende rekreative funktioner, privatejet. Gennem området er der i lokalplanen udlagt en sti og en stibro over [adresse].

 I lokalplan nr.  908, ”Boligområde ved [adresse] i Skødstrup”, er der redegjort for, at ” … [adresse] udgør en fysisk barriere mellem lokalplanområdet og byen med indkøbsmuligheder, skole osv. Derfor etableres der i forbindelse med lokalplanens realisering en bro for bløde trafikanter, fra områdets hovedsti over banen og frem til en ny stiforbindelse til [adresse]. Denne stiforbindelse er sikret gennem lokalplan 98, og vil ligeledes være til gavn i forbindelse med en kommende byudvikling nord for lokalplanområdet”.

 En af forudsætningerne for at projektet kan realiseres er, at arealet til stien på en del af matr.nr. 4b [adresse], Skødstrup, erhverves.

 Det er ikke lykkedes Teknik og Miljø at erhverve det nødvendige areal via en frivillig aftale med grundejerne. Derfor indstilles det, at Teknik og Miljø bemyndiges til at afholde åstedsforretning med henblik på efterfølgende ekspropriation.

### Indstilling

At 1)    Teknik og Miljø bemyndiges til at afholde åstedsforretning med henblik på senere ekspropriation af det nødvendige stiareal på i alt ca. 1.043 m² og midlertidig ekspropriation af et arbejdsareal på ca. 1.500 m2. Begge arealer af matr. nr. 4b Skødstrup By, Skødstrup.

### Sagens forløb

13-09-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 19-09-2016 Magistraten
Fremsendes til [adresse] med bemærkning, at Magistraten i mødet den 19. september 2016 anbefaler, at byrådet tiltræder Magistratsafdelingen for Teknik og Miljøs indstilling af den 1. september 2016.
 28-09-2016 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 28. september 2016.
 03-10-2016 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.